### NÁrodná rada sLOVENSKEJ REPUBLIKY

### VI. volebné obdobie

**návrh**

**ZÁKON**

**z ..................2013,**

**ktorým sa mení a dopĺňa zákon č. 171/2005 Z.z. o hazardných hrách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 171/2005 Z. z. o hazardných hrách a o zmene a doplnení niektorých zákonov v znení zákona č. 659/2007 Z. z., zákona č. 70/2008 Z. z., zákona č. 478/2009 Z. z., zákona č. 479/2009 Z. z., zákona č. 84/2010 Z. z., zákona č. 374/2010 Z. z., zákona č. 514/2010 Z. z., zákona č. 227/2011 Z. z., zákona č. 228/2011 Z. z., zákona č. 547/2011 Z. z., zákona č. 286/2012 Z.z a zákona č. 439/2012 Z.z.. sa mení a dopĺňa takto:

1. V § 3 odsek 3 znie:

„(3) Hazardné hry možno prevádzkovať len na základe licencie udelenej alebo vydanej podľa tohto zákona a za podmienok uvedených týmto zákonom, pričom hazardné hry podľa § 3 ods. 2 písm. b) až e) a i) možno prevádzkovať len na území obce, alebo mestskej časti Bratislavy, alebo mestskej časti Košíc, na ktorom ich prevádzkovanie nie je obmedzené všeobecne záväzným nariadením podľa § 10 ods.5. písm. d).“.

2. V § 10 sa v úvodnej vete odseku 5 za slovo „Obec“ vkladá čiarka a slová „mestská časť Bratislavy a mestská časť Košíc“.

3. V § 10 odsek 5 písmeno d) znie:

„d) môže ustanoviť všeobecne záväzným nariadením, ktoré z hazardných hier podľa § 3 ods. 2 písm. b) až e) a i) nie je možné prevádzkovať na jej území; v tomto všeobecne záväznom nariadení obce alebo mestskej časti Bratislavy alebo mestskej časti Košíc sa ustanoví aj primeraná lehota, v ktorej je prevádzkovateľ hazardnej hry prevádzkovanej na jej území ku dňu nadobudnutia účinnosti tohto všeobecne záväzného nariadenia povinný skončiť jej prevádzkovanie, pričom táto lehota nesmie byť kratšia ako tri mesiace od nadobudnutia účinnosti tohto všeobecne záväzného nariadenia obce alebo všeobecne záväzného nariadenia mestskej časti Bratislavy alebo všeobecne záväzného nariadenia mestskej časti Košíc. Prijatie takéhoto všeobecne záväzného nariadenia obec, alebo mestská časť Bratislavy, alebo mestská časť Košíc, oznámi bezodkladne ministerstvu s uvedením dátumu jeho účinnosti.“.

4. V § 10 odsek 6 znie:

„(6) Obec, alebo mestská časť Bratislavy, alebo mestská časť Košíc, je povinná rokovať o návrhu všeobecne záväzného nariadenia podľa odseku 5 písm. d, ak sa obyvatelia obce petíciou sťažujú, že sa v obci, alebo v mestskej časti Bratislavy, alebo mestskej časti Košíc narúša verejný poriadok v súvislosti s hraním hazardných hier, pričom takúto petíciu musí podporiť najmenej 30% oprávnených voličov obce, alebo mestskej časti Bratislavy, alebo mestskej časti Košíc. V petícii obyvatelia obce uvedú, aký druh hazardných hier vedie k narúšaniu verejného poriadku.“.

5. § 10 sa dopĺňa odsekom 7, ktorý znie:

„(7) Ak obec, alebo mestská časť Bratislavy, alebo mestská časť Košíc neprijme všeobecne záväzné nariadenie, ktoré požadujú obyvatelia obce, alebo mestskej časti Bratislavy, alebo mestskej časti Košíc petíciou podľa odseku 6, vyhlási o požiadavke z petície podľa odseku 6 obec, alebo miestna časť Bratislavy, alebo miestna časť Košíc, miestne referendum podľa osobitného predpisu 4a).“.

Poznámka pod čiarou k odkazu 4a) znie:

„4a„§ 11a zákona Slovenskej národnej rady č. 369/1990 Zb. o obecnom zriadení v znení neskorších predpisov; § 9 zákona SNR č. 377/1990 Zb. o hlavnom meste Slovenskej republiky Bratislave a § 8a zákona Slovenskej národnej rady č. 401/1990 Zb. o meste Košice.“.

**Čl. II**

Zákon Slovenskej národnej rady č. 369/1990 Zb. o obecnom zriadení v znení zákona Slovenskej národnej rady č. 401/1990 Zb., zákona Slovenskej národnej rady č. 96/1991 Zb., zákona Slovenskej národnej rady č. 130/1991 Zb., zákona Slovenskej národnej rady č. 421/1991 Zb., zákona Slovenskej národnej rady č. 500/1991 Zb., zákona Slovenskej národnej rady č. 564/1991 Zb., zákona Slovenskej národnej rady č. 11/1992 Zb., zákona Slovenskej národnej rady č. 295/1992 Zb., zákona Národnej rady Slovenskej republiky č. 43/1993 Z. z., zákona Národnej rady Slovenskej republiky č. 252/1994 Z. z., zákona Národnej rady Slovenskej republiky č. 287/1994 Z. z., zákona č. 229/1997 Z. z., zákona č. 225/1998 Z. z., zákona č. 233/1998 Z. z., nálezu Ústavného súdu Slovenskej republiky č. 185/1999 Z. z., zákona č. 389/1999 Z. z., zákona č. 6/2001 Z. z., zákona č. 453/2001 Z. z., zákona č. 205/2002 Z. z., zákona č. 515/2003 Z. z., zákona č. 369/2004 Z. z., zákona č. 535/2004 Z. z., zákona č. 583/2004 Z. z., zákona č. 615/2004 Z. z., zákona č. 757/2004 Z. z., zákona č. 171/2005 Z. z., zákona č. 628/2005 Z. z., zákona č. 267/2006 Z. z., uznesenia Ústavného súdu Slovenskej republiky č. 616/2006 Z. z., zákona č. 330/2007 Z. z., zákona č. 334/2007 Z. z., zákona č. 335/2007 Z. z., nálezu Ústavného súdu Slovenskej republiky č. 205/2008 Z. z., zákona č. 384/2008 Z. z., zákona č. 445/2008 Z. z., nálezu Ústavného súdu Slovenskej republiky č. 511/2009 Z. z., zákona č. 102/2010 Z. z., zákona č. 204/2011 Z. z. a zákona č. 361/2012 Z.z. sa mení a dopĺňa takto:

V § 11a sa odsek1 dopĺňa písmenom e), ktoré znie:

„e) petíciu skupiny obyvateľov obce, ktorou sa podľa osobitného zákona 12a) najmenej 10 % oprávnených voličov obce sťažuje, že sa v obci narúša verejný poriadok v súvislosti s hraním hazardných hier a obec na základe tejto petície neprijala platné všeobecne záväzné nariadenie obce.“.

Poznámka pod čiarou k odkazu 12a) znie:

„12a„§ 10 ods.6 a 7 zákona č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov.“.

**Čl.III**

Zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona Slovenskej národnej rady č. 523/1990 Zb., zákona Slovenskej národnej rady č. 130/1991 Zb., zákona Slovenskej národnej rady č. 295/1992 Zb., zákona č. 233/1998 Z. z., zákona č. 255/2007 Z. z., zákona č. 445/2008 Z. z., zákona č. 535/2008 Z. z., zákona č. 113/2010 Z. z. a zákona č. 371/2012 Z.z. sa mení a dopĺňa takto:

V § 9 sa odsek1 dopĺňa písmenom e), ktoré znie:

„e) petíciu skupiny obyvateľov mestskej časti, ktorou sa podľa osobitného zákona 2a) najmenej 10 % oprávnených voličov mestskej časti sťažuje, že sa v mestskej časti narúša verejný poriadok v súvislosti s hraním hazardných hier a mestská časť na základe tejto petície neprijala platné všeobecne záväzné nariadenie mestskej časti.“.

Poznámka pod čiarou k odkazu 2a) znie:

„2a„§ 10 ods.6 a 7 zákona č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov.“.

**Čl. IV**

Zákon Slovenskej národnej rady č. 401/1990 Zb. o meste Košice v znení zákona č. 130/1991 Zb., zákona č. 295/1992 Zb., zákona č. 109/1993 Z. z., zákona č. 222/2006 Z. z., zákona č. 273/2008 Z. z., zákona č. 445/2008 Z. z., zákona č. 258/2009 Z. z a zákona č. 354/2012 Z.z. .sa mení a dopĺňa takto:

V § 8a sa odsek 1 dopĺňa písmenom e), ktoré znie:

„e) petíciu skupiny obyvateľov mestskej časti, ktorou sa podľa osobitného zákona 1h) najmenej 10 % oprávnených voličov mestskej časti sťažuje, že sa v mestskej časti narúša verejný poriadok v súvislosti s hraním hazardných hier a mestská časť na základe tejto petície neprijala platné všeobecne záväzné nariadenie mestskej časti.“.

Poznámka pod čiarou k odkazu 1h) znie:

„1h„§ 10 ods.6 a 7 zákona č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov.“.

**Čl. V**

Tento zákon nadobúda účinnosť 1. apríla 2014.